Jumat, 17 Mei 2013
Lagu Penyemangat Pejuang Atjeh Tempoe Doeloe
HIKAYAT PRANG SABI
Subhanallah Wahdahu Wa bihamdihi
Khaliqul Badri Wallaili Aza Wajalla
U Lon Pujo Poe Sidroe Poe
Syukur Keu Rabbi .. Ya Aini
Keu Kamoe Neubri Beusuci Aceh Mulia
Tajak Prang Musoh Beu Runtoh Dum Sitre Nabi
Yang Meu Ungki Keu Rabbi Keu Poe Yang Esa
Meuso Han Tem Prang Syit Malang Ceulaka Tuboh
Rugo Roh, Syuruga Tan Roeh Rugo Roh Balah Neuraka
Meunyo Nyang Tem Prang Syit Meunang Meutuah Tuboh
Syuruga That Roeh Yang Leusoh Geubri Keu Gata
Lindong Gata Sigala Yang Mujahidin .. Mursalin
Jeut-Jeut Mukim Ikeulim Aceh Seujahtra
Yang Meubahgia Seujahtra Syahid Dalam Prang
Allah Pulang Dendayang Budiadari
Hoka Siwa Si Rawa Syahid Dalam Prang ..Nan Seunang
Geupeurab Rijang Peutamong Syuruga Tinggi
Budiadari Meuriti Geudong Geupandang
Geupreh Cut Abang Jak Meuprang Dalam Prang Sabi
Hoka Judoe Rakan E Syahid Dalam Prang .. Nan Seunang
Geupeurab Rijang Geupeuduek Ateuh Keurusi
Salam’alaikom ’Alaikom Teungku Meutuah
Katroeh Neu Langkah Ya Allah Neuwoe Bak Kamoe
Amanah Nabi .. Lah Nabi Hana Neu Ubah .. Neu Ubah
Syuruga Indah Ya Allah Pahla Prang Sabi
Ureung Syahid Ya Allah Bek Ta Kheun Mate
Beu That Beu Tanle Ya Allah Nyawong Lam Badan
Ban Sare Keunong .. Lah Keunong Seunjata Kafe .. Lah Kafe
Keunan Geujak Le Ya Allah Peumuda Seudang
Dimatlah Kipah .. Lah Kipah Saboh Bak Jaroe
Geupreh Judo Woe Ya Allah Dalam Prang Sabi
Syahid Di Sinan .. Di Sinan Geuba U Dalam .. U Dalam
Geupeuduek Sajan Ya Allah ateuh Keurusi
Ija Puteh .. Lah Puteh Geusampoh Darah
Ija Mirah Ya Allah Geusampoh Gaki
Rupa Jih Puteh .. Lah Puteh Sang-Sang Beuleun Trang Di Awan
Wate Ta Pandang Ya Allah Seunang Lam Hate
Darah Nyang Hanyi .. Nyang Hanyi Gadoeh Di Badan
Geuboeh Leu Tuhan Ya Allah Deungon Kasturi
Di Kamoe Aceh .. Lah Aceh Darah Peujuang ..Peujuang
Neubri Beu Meunang Ya Allah Aceh Mulia
Diposting oleh NAURA AZIF di 00.57.00 Label: Kata Mutiara, Puisi
Saya seorang laki-laki yang bercita-cita menjadi guru yang profesional.
Langganan: Posting Komentar (Atom)
ind_Latn zsm_Latn ace_Latn run_Latn hau_Latn ace_Latn pag_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ind_Latn ind_Latn